**UTJECAJ GOSPODARSKIH TE NEEKONOMSKIH FAKTORA NA ODRŽIVOST MIROVINSKOG SUSTAVA U REPUBLICI HRVATSKOJ**

Branko Matić
Josip Juraj Strossmayer University of Osijek
Faculty of Economics in Osijek
Trg Ljudevita Gaja 7,
31000 Osijek, Croatia
matic@efos.hr
Phone: +38531224496

Maja Vretenar Cobović
College of Slavonski Brod
Dr. Mile Budaka 1,
35000 Slavonski Brod, Croatia
mvretenar@vusb.hr
Phone: +38535492633

**Sažetak**

Sustav mirovinskog osiguranja vrlo je važan u okviru socijalne sigurnosti svakog pojedinca, odnosno društva u kojem se nalazi. Održavanje stabilnosti ovoga sustava danas je jedan od temeljnih problema, kako za Republiku Hrvatsku tako i za ostale zemlje članice Europske unije.

Cilj ovoga rada je analiza efikasnosti i održivosti postojećeg sustava mirovinskog osiguranja u Republici Hrvatskoj te utvrđivanje ključnih parametara koji određuju njegov daljini razvoj. Autori u radu komparativnom analizom mirovinskog sustava Republike Hrvatske s mirovinskim sustavima pojedinih zemalja članica Europske unije istražuju usklađenost hrvatskog mirovinskog osiguranja s europskim socijalnim modelom te utjecaj gospodarskih faktora na održivost ovoga sustava. Kroz provedenu anketu istražuju i utjecaj neekonomskih faktora na sustav mirovinskog osiguranja, odnosno dobivaju relevantne informacije o stavovima dionika (korisnika) sadašnjeg sustava mirovinskog osiguranja, njihovoj informiranosti te povjerenju u sustav, spremnosti u sudjelovanju u pojedinim oblicima mirovinskog osiguranja (posebice onim dobrovoljnog tipa) te očekivanjima osiguranika o povratu uloženih sredstava, odnosno pragu zadovoljstva temeljem ulaganja u mirovinske fondove.

**Ključne riječi:** mirovinski sustav, održivost, europski socijalni model, gospodarski faktori, neekonomski faktori

**Biografija za prof.dr.sc. Branko Matić**

Prof. dr. sc. Branko Matić redoviti je profesor u trajnom zvanju na Ekonomskom fakultetu u Osijeku. Diplomirao je Fakultet za vanjsku trgovinu u Zagrebu 1976. godine, a magistrirao je i doktorirao na Ekonomskom fakultetu u Osijeku. Stalni je djelatnik Fakultet od 1998. godine. Aktivno govori i piše engleski i slovenski jezik. Glavna područja istraživanja su mu financije, bankarstvo, osiguranje te recentna numizmatika s monetarnog aspekta. U svom istraživačkom radu do sada je objavio znatan broj znanstvenih i stručnih radova te time unaprijedio struku u polju ekonomije.

**Biografija za dr.sc. Maja Vretenar Cobović**

Dr. sc. Maja Vretenar Cobović rođena je 1984. godine u Slavonskom Brodu. Godine 2003. upisuje Ekonomski fakultet u Osijeku kojega završava 05. veljače 2008. godine. Godine 2008. upisuje poslijediplomski doktorski studij „Management“ na Ekonomskom fakultetu u Osijeku. Akademski stupanj doktora društvenih znanosti stječe 17. svibnja 2013. godine. Zaposlena je na Veleučilištu u Slavonskom Brodu na radnom mjestu višeg predavača na stručnom studiju „Menadžment“. Aktivno govori i piše engleski jezik, a pasivno se služi njemačkim jezikom te je informatički obrazovana. Do sada je objavila znatan broj znanstvenih i stručnih radova iz polja ekonomije.